b'\n_START_ARTICLE_\nRockwell (skala)\n_START_PARAGRAPH_\nRockwell er en internasjonal hardhetsskala for angivelse av metallers overflatehardhet. M\xc3\xa5leenheten er Hardness Rockwell (HR). Den brukes mest i USA._NEWLINE_Det finnes flere skalaer A, B, C, D, E, F, G, H, K, N og T. B- og C-skalaene er mest brukt og kalles henholdsvis HRB og HRC._NEWLINE_Et materiales hardhet bestemmes ved inntrykning av en herdet st\xc3\xa5l- eller diamantkjegle i materialet som skal unders\xc3\xb8kes. M\xc3\xa5leverdien bestemmes p\xc3\xa5 grunnlag av kjeglespesifikasjon, trykk og m\xc3\xa5ling av inntrykningsdybde._NEWLINE_Hele prosessen kan automatiseres ved bruk av spesialinstrumenter.'